Valstybinė miškų tarnyba

Valstybinė miškų tarnyba – įstaiga prie Lietuvos Respublikos aplinkos ministerijos, įgyvendinanti valstybės politiką gamtos išteklių (miškų, augalų nacionalinių genetinių išteklių) valdymo srityje.

Savo veikloje tarnyba skelbiasi besivadovaujanti Europos Sąjungos daugiatikslės (daugiafunkcinės) miškininkystės politikos principais ir Europos Sąjungos teisės aktuose nustatytais galimybės naudotis genetiniais ištekliais ir sąžiningo bei teisingo naudos, gaunamos juos naudojant, pasidalijimo principais.

 Tikslai 
 vykdyti Lietuvos Respublikos miškų įstatymo įgyvendinimo priežiūrą;
 įgyvendinti valstybės politiką miškų valdymo srityje;
 įgyvendinti valstybės politiką augalų nacionalinių genetinių išteklių, tyrimo, saugojimo ir naudojimo reguliavimo srityje.Valstybinės miškų tarnybos nuostatai

 Istorija 
Tarnyba įsteigta 2010 m., reorganizavus Miško sanitarinės apsaugos tarnybą, Miško genetinių išteklių, sėklų ir sodmenų tarnybą ir Valstybinę miškotvarkos tarnybą bei naujai įsteigtai tarnybai perdavus Valstybinės aplinkos apsaugos inspekcijos Miškų kontrolės skyriaus funkcijas.

 Direktoriai 
 2010–2014 m. Rimantas Prūsaitis
 2014–2018 m. Paulius Zolubas
 2018–2019 m. Albertas Kasperavičius (paskirtas tarnybinio būtinumo atveju)
 2019–2020 m. Karolis Mickevičius (l. e. p.)
 2020–2022 m. Karolis Mickevičius
 2022–2023 m. Saulius Gintas Cironka
 2023–2024 m. Saulius Vasiliauskas
 2024–2025 m. Albertas Kasperavičius (paskirtas tarnybinio būtinumo atveju)
 2025 m. Mindaugas Tarnauskas

 Šaltiniai 

Kategorija:Lietuvos Respublikos aplinkos ministerija
Kategorija:Miškininkystė Lietuvoje